Labort (Lapurdi en basco) ye una d'as siet provincias tradicionals que forman Euskal Herria. Perteneix a lo Estato Francés. Ye situata en o golfo de Vizcaya, y muga a lo sud con Guipuzcua y Navarra, a l'este con a Baixa Navarra, a l'ueste con a mar Cantabrica y a lo norte con o departamento d'as Landas. Tien alto u baixo 200.000 habitants, d'os qualos un 25% fabla o basco, en o dialecto labortano (en basco lapurtera) y, a l'este d'o territorio, lo dialecto baixo navarro (en basco behe nafarrera). A suya capital ye Bayona, atras ciudatz importants son Biarritz, Hendaya y Donibane Lohizune (St.Jean-de-Luz en francés).